text: Brand i tog ved Fredericia Banegård
  17 december 2018 kl. 13.05
  Der er brand i  to togstammer ved Fredericia Banegård. Borgere blev tidligere på dagen bedt om at gå indenfor og lukke døre og vinduer.
  Der er brand i to togstammer på baneområdet ved Fredericia Banegård.
  Sydøstjyllands Politi udsendte tidligere en sirenevarsling om branden, da de mente, der var tale om en asbestbrand, hvor røgfanen drev mod nord-vest.
  Nu har Trekandt Brand på twitter oplyst, at togene er blevet renset for asbest, inden de blev stillet i området. Derfor er der ikke asbest i røgen fra branden. Beredskabsmeddelelsen er også blevet afvarslet. Man skal altså ikke længere søge inden døre.
  
  To er kørt til observation for røgforgiftning
  Beboere vest for Norgesgade til Danmarks Port og syd for Vesterbrogade og øst for Skjoldborgsgade, nord for Prangervej, blev opfordret til at gå inden døre, lukke døre og vinduer og slukke for ventilation.
  To personer er kørt til observation for røgforgiftning.
  Det er udrangerede togsæt, der holder ved ungdomshuset i Norgesgade. Det er endnu uvist, hvordan branden er opstået.
  Følg med live herunder.
  
  